**Bumbacul**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dimineaţa dau o raită

în grădina însorită,

văd cultura de bumbac

splendid înflorită.

Flori albe, turcoaz şi roz,

galbene, lila, vernil

ş-au deschis corola,

sub cerul senin.

Într-o altă zi de vară,

mai târziu, înspre amiază,

capsulele de bumbac

puf alb etalează.

Câteva zile mai trec,

şorţu-n brâu îmi pun

şi culeg bumbacul,

că-i matur acum.

După ce l-am dărăcit

şi în fir l-am transformat

îl vor ţese în războaie

fetele bălaie.

Cămăşi, fuste, ii frumoase,

cu arnici brodate,

vor găti flăcăi şi fete

chiar la noi, în sate.

C-aşa-i portul românesc

de mână lucrat,

eşti mândru şi fericit,

când l-ai îmbrăcat.